บรรณาธิการบริหาร

บรรณาธิการบริหาร () หรือ บรรณาธิการใหญ่ () เป็นบรรณาธิการหลักของสิ่งตีพิมพ์หนึ่ง ๆ โดยเป็นผู้รับผิดชอบสูงสุดในด้านการดำเนินการและนโยบาย นอกเหนือจากนั้น บรรณาธิการบริหารยังต้องมอบหมายหน้าที่ให้แก่เจ้าหน้าที่เช่นเดียวกับรักษาเวลาที่จะทำให้งานออกมาเสร็จทันเวลา บรรณาธิการบริหารมักใช้กับหนังสือพิมพ์ นิตยสาร หนังสือรุ่น และรายการข่าวทางโทรทัศน์ และยังสามารถหมายความถึงวารสารวิชาการ โดยบรรณาธิการจะเป็นผู้ตัดสินใจว่าต้นฉบับที่ส่งเข้ามานั้นต้นฉบับใดจะได้รับการตีพิมพ์เป็นบทความในวารสาร การตัดสินใจดังกล่าวเกิดขึ้นหลังจากได้รับข้อมูลจากผู้ทบทวน ซึ่งได้รับเลือกตามทักษะความชำนาญในแต่ละด้าน
 หน้าที่ความรับผิดชอบ 
หน้าที่ความรับผิดชอบโดยทั่วไปของบรรณาธิการบริหาร ได้แก่:
 การตรวจสอบเนื้อหาให้เป็นกลางตามหลักวารสารศาสตร์
 การตรวจสอบข้อเท็จจริง การสะกด ไวยากรณ์ สไตล์การเขียน การออกแบบหน้า และภาพถ่าย
 การปฏิเสธงานเขียนที่ดูเหมือนลอกเลียน เขียนโดยคนอื่น เผยแพร่ที่อื่น หรือผู้อ่านไม่ค่อยสนใจ
 การประเมินและแก้ไขเนื้อหาt
 การมีส่วนสนับสนุนบทความบรรณาธิการ
 การสร้างแรงบันดาลใจและพัฒนาทีมงานบรรณาธิการ 
 การตรวจสอบให้แน่ใจว่าฉบับร่างสุดท้ายสมบูรณ์
 การจัดการกับข้อร้องเรียนของผู้อ่านและรับผิดชอบต่อปัญหาต่างๆ หลังจากการตีพิมพ์ สำหรับหนังสือและวารสาร
 การตรวจสอบการอ้างอิงและตรวจสอบเอกสารอ้างอิง
 การทำงานเพื่อส่งเสริมความสำเร็จทางการค้าของสิ่งพิมพ์
 ตำแหน่งนี้อาจเกี่ยวข้องกับการรับสมัคร จ้างงาน และไล่พนักงานออก

 บรรณาธิการบริหารในวารสารวิชาการ 
คำนี้ยังใช้กับวารสารวิชาการด้วย โดยบรรณาธิการบริหารจะเป็นผู้ตัดสินใจขั้นสุดท้ายว่าจะตีพิมพ์ต้นฉบับที่ส่งมาหรือไม่ การตัดสินใจนี้จะทำโดยบรรณาธิการบริหาร หลังจากขอข้อมูลจากผู้ตรวจสอบที่ได้รับการคัดเลือกโดยพิจารณาจากความเชี่ยวชาญที่เกี่ยวข้อง สำหรับวารสารขนาดใหญ่ การตัดสินใจมักจะขึ้นอยู่กับคำแนะนำของบรรณาธิการผู้ช่วยคนใดคนหนึ่งจากหลาย ๆ คน ซึ่งแต่ละคนมีหน้าที่รับผิดชอบแต่ละส่วนของต้นฉบับที่ส่งมาเพื่อการคัดเลือกนี้
 อ้างอิง 

อ่านเพิ่มเติม


 The New Fowler's Modern English Usage (3rd edn 1996, edited by R. W. Burchfield); Bryan A. Garner, Garner's Modern American Usage (2009).

แหล่งข้อมูลอื่น

หมวดหมู่:บรรณาธิการ
หมวดหมู่:ผู้นำองค์การ